L 226/24 Euroopan yhteisöjen virallinen lehti 13. 8. 98 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 29 päivänä kesäkuuta 1998, Euroopan yhteisön ja Meksikon yhdysvaltojen kauppaa ja kaupan liitännäistoi- menpiteitä koskevan väliaikaisen sopimuksen tekemisestä (98/504/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopi- muksen ja erityisesti sen 57 artiklan 2 kohdan viimeisen virkkeen, 66 artiklan ja 113 artiklan yhdessä sen 228 artiklan 2 kohdan ensimmäisen virkkeen ja 3 kohdan toisen alakohdan kanssa, ottaa huomioon komission ehdotuksen ('), ottaa huomioon Euroopan — parlamentin — puoltavan lausunnon (?), sekä katsoo, että ennen taloudellista kumppanuutta, poliittista yhteensovit- tamista sekä yhteistyötä koskevan sopimuksen, joka on allekirjoitettu Brysselissä 8 päivänä joulukuuta 1997, voimaantuloa olisi hyväksyttävä Euroopan yhteisön ja Meksikon yhdysvaltojen kauppaa ja kaupan liitännäistoi- menpiteitä koskeva väliaikainen sopimus, joka on allekir- joitettu 8 päivänä joulukuuta 1997, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskeva väliaikainen sopimus sekä siihen liittyvät yhteisön yksipuolisesti tai yhdessä muiden osapuolten kanssa antamat julistukset. (t) EYVL C 356, 22.11.1997, s. 28 () EYVL C 167, 1.6.1998 Sopimuksen ja julistusten tekstit ovat tämän päätöksen liitteenä. 2 artikla Neuvoston — puheenjohtaja antaa Euroopan yhteisön puolesta sopimuksen 19 artiklassa tarkoitetun ilmoituk- sen. 3 artikla 1. Sopimuksella perustetussa yhteisneuvostossa ja seka- komiteassa esitettävän yhteisön kannan vahvistaa neuvosto komission ehdotuksesta Euroopan yhteisön perustamisso- pimuksen asiaa koskevien määräysten mukaisesti. 2. Neuvoston puheenjohtaja toimii sopimuksen 8 artiklan mukaisesti yhteisneuvoston puheenjohtajana ja esittää siellä yhteisön kannan. Komission edustaja toimii jäsenvaltioiden edustajien avustamana sopimuksen 10 artiklan mukaisesti sekakomitean puheenjohtajana ja esittää siellä yhteisön kannan. 4 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja